 OBEC DAVIDOV

Obecný úrad Davidov č.182 , 093 03 Vranov nad Topľou

Zápisnica

z 9. zasadnutia Obecného zastupiteľstva konaného dňa 1.2.2024 o 18,00 hod.

Prítomní: Michal Liška, Milan Popaďák, Pavol Nedzbala, Mikuláš Šoganič, Mgr. Mikuláš Hric,

Neprítomní: Milan Tkáč, Jana Jachymová

Ďalší prítomní: Mária Kozáková – ekonómka, Helena Nemčíková – pracovníčka obce,

Ing. Michal Jacko– z radu občanov

Program zasadnutia:

1. Otvorenie zasadnutia

2. Určenie zapisovateľa a overovateľov zápisnice

3. Schválenie programu zasadnutia

4. Kontrola uznesenia zo zasadnutia OZ konaného dňa 15.12.2023

5. Prerokovanie a schválenie VZN č. 50/2023 k zápisu dieťaťa na plnenie povinnej školskej dochádzky v ZŠ v Davidove

6. Prerokovanie a schválenie vstupu do projektu - Zberný dvor – technológia na zber a triedenie BRO – biologicky rozložiteľného odpadu

7. Hospodárenie obce za rok 2023 a činnosť obce od posledného zasadnutia

8. Použitie dotácie schválenej na výjazdovom zasadnutí vlády SR

9. Diskusia

10. Návrh na uznesenie a schválenie uznesenia

11. Záver

***K bodu 1 – Otvorenie***

Zasadnutie obecného zastupiteľstva /ďalej len OZ/ otvoril a viedol starosta obce Ing. Jozef Vaľko /ďalej len starosta) ktorý prítomných privítal. Skonštatoval, že zo 7 poslancov je prítomných 5 poslancov , teda zasadnutie je v zmysle § 12 ods.7 zákona SNR č. 369/1990 Zb. o obecnom zriadení v znení neskorších predpisov uznášaniaschopné. Ďalej starosta prítomných oboznámil s programom zasadnutia .

***K bodu 2 – Určenie zapisovateľa a overovateľov zápisnice***

Za overovateľov zápisnice boli schválení: Milan Popaďák, Pavol Nedzbala

Za zapisovateľku bola určená Helena Nemčíková – pracovníčka obce

Výsledky hlasovania:

Hlasovalo Za:5, proti:0, Zdržal sa:0, Neprít.:2

***K bodu 3 – Schválenie programu zasadnutia***

Návrh programu bol predložený na schválenie.

Výsledky hlasovania:

Hlasovalo Za:5, Proti:0, Zdržal sa:0, Neprít.:2

***K bodu 4 – Kontrola uznesenia***

Informáciu o plnení uznesení podal starosta obce.

V ukladacej časti uznesení neboli žiadne úlohy.

***K bodu 5 – Prerokovanie a schválenie VZN č. 50/2023 k zápisu dieťaťa na plnenie povinnej školskej dochádzky v ZŠ na území obce Davidov.***

Návrh VZN č. 50/2023 bol vyvesený na úradnej tabuli 15.12.2023 Do dátumu ukončenia lehoty na pripomienkovanie 27.12.2023 neboli doručené žiadne pripomienky zo strany občanov.

Taktiež poslanci nevzniesli žiadne pripomienky k predloženému návrhu VZN č. 50/2023 , preto starosta vyzval poslancov na hlasovanie.

Výsledky hlasovania :

Hlasovalo Za:5, Proti:0, Zdržal sa:0, Neprít.:2

***K bodu 6 – Prerokovanie a schválenie vstupu obce do projektu – Zberný dvor – technológia na zber a triedenie BRO***

V blízkej budúcnosti má vyjsť výzva na technológie zberných dvorov ako aj triedenie biologických zložiek odpadu. Rozpočtovaný náklad pre našu obec predstavuje približne 150 000€. Z plánovanej výzvy je možné zakúpiť traktor, kompostéry , čelný nakladač, vlečku a. i. techniku súvisiacu z dotrieďovaním biologickej zložky. Spoluúčasť obce 8%. Pokiaľ by sa obec pustila do tohto projektu je potrebné zabezpečiť projektového manažéra ako aj v prípade schválenia urobiť proces verejného obstarania. Starosta otvoril diskusiu k bodu programu. Po krátkej rozprave dal hlasovať za podanie žiadosti na tento projekt v prípade spustenia výzvy.

Výsledky hlasovania:

Hlasovalo Za:5, Proti:0, Zdržal sa:0, Neprít.:2

***K bodu 7 – Hospodárenie obce za rok 2023 a činnosť obce od posledného zasadnutia OZ***

Správu o hospodárení prečítal starosta obce. Tvorí prílohu zápisnice.

Činnosť obce od posledného zasadnutia:

–Venovali sme sa ukončeníu rozpočtového roka, pokračovaním v dopisovaní s VSE o podmienkach rozšírenia elektrickej siete v obci Davidov. Urobili sme prípravu na určenie výšky dotácie na činnosť CVČ na rok 2024 pričom ročná výška dotácie bola navrhnutá na 75€ na žiaka CVČ.

Ďalej starosta informoval o činnosti Spoločného stavebného úradu za rok 2023, kde sme mali 16 podaní z ktorých boli 1 veľké podanie, 3 stredné podania a 12 malých podaní. Poplatok za podania predstavoval sumu 630,18€.

Nakoniec sa starosta obce venoval zimnej údržbe obce.

***K bodu 8 – Použitie dotácie schválenej na výjazdovom zasadnutí vlády SR***

V našom okrese rokovala vláda SR. Okrem bodoch, ktoré najviac trápia okres Vranov nad Topľou, ktoré predniesol predseda ZMOVR Jan Fenčák podporila Vláda SR aj projekty jednotlivých obcí. My sme predložili projekt na **,, Obnovu povodňou zničených lávok cez potok Olšava, prístupových chodníkov autobusovej zástavky a revitalizácie zelene.“** Ministerstvom financií nám bola poskytnutá dotácia v sume 10 000€. Tieto finančné prostriedky môžeme využiť na bežné výdavky súvisiace s projektom do konca roka 2024. Naším zámerom je celú realizáciu urobiť do konca mája 2024. Prítomný poslanci jednohlasne podporili navrhovaný projekt.

***K bodu 9 – Diskusia***

Na obecný úrad bola doručená občianska petícia. Petíciu predložil Ing. Michal Jacko a vysvetlil dôvody jej predloženia. Občania obce sú nespokojní so vstupom neprispôsobivých občanov z iných obcí , vyrubujú dreviny na súkromných pozemkoch v extraviláne obce , devastujú okolie v katastri obce, vodia psov do dediny, občania sa sťažujú že im chodia na pozemky napr. zberať orechy. Starosta obce sa vyjadril, že obec má povinnosť petíciu prijať a zároveň ju musí posúdiť či obec je správny orgán na riešenie predmetnej petície. Následne vyzval poslancov na vyjadrenie. Poslanci OZ sa jednoznačne stotožnili s vyjadrením starostu obce.

K bodu 10 – Návrh na uznesenie

Návrh na uznesenie bol po prečítaní schválený všetkými prítomnými poslancami-

Výsledky hlasovania:

Hlasovalo: Za:5, Proti:0, Zdržal sa:0, Neprít.: 2

K bodu 11 – Záver

V závere poďakoval starosta všetkým prítomným za účasť a ukončil 9. zasadnutie obecného zastupiteľstva

V Davidove 1.2.2024

Zapísala: Helena Nemčíková

Ing. Jozef Vaľko

Overovatelia: starosta obce

Milan Popaďák ..........................................

Pavol Nedzbala ..........................................